Brūnās plīvurpūces

Brūnās plīvurpūces, brūno plīvurpūču ģints (Phodilus) ir plīvurpūču dzimtas (Tytonidae) ģints, kas apvieno 3 mūsdienās dzīvojošas sugas,World Bird List: Owls Tās sastopamas Āzijā un Āfrikā.

 Kopīgās īpašības 
Brūnās plīvurpūces izskatās līdzīgi pārējām plīvurpūcēm, bet ir mazākas augumā. Tām ir maskai līdzīgs sejas disks un "V" veida pieres vairogs ar īsām spalviņām. Sejas disku maliņu veido stīvi augošas spalvas. Sejas muskulatūra, dažādi savelkot disku maliņu, spēj radīt sejai dažādas izteiksmes.Claus König, Friedhelm Weick, Jan-Hendrik Becking. 2008.  "Owls of the World", 230 p. Acis lielas un tumši brūnas. Spārni noapaļoti un īsi, arī kāju stulmi relatīvi īsi.Owls of The World from Genus: Phodilus Ausu pušķi ir īsi un gandrīz nemanāmi.Beauty of the Birds: Bay Owls Aktīvas nakts laikā. Apspalvojums uz muguras tumši brūns, seja un vēders gaiši.

 Sistemātika 
 Brūno plīvurpūču ģints (Phodilus)
 Austrumu brūnā plīvurpūce (Phodilus badius)
 Kongo brūnā plīvurpūce (Phodilus prigoginei)
 Šrilankas brūnā plīvurpūce (Phodilus assimilis)

 Atsauces 

 Ārējās saites 
iNaturalist: Bay Owls Genus Phodilus)
Xeno-Canto: Genus Phodilus
Family : Tytonidae, Subfamily : Phodilinae, Genus : Phodilus